CELEX: 32014D0008
Language: et
Date: 2013-10-10 00:00:00
Title: 2014/8/EL: Komisjoni rakendusotsus, 10. oktoober 2013 , millega muudetakse otsust 2010/372/EL kontrollitavate ainete kasutamise kohta tootmise abiainetena kooskõlas Euroopa Parlamendi ja nõukogu määruse (EÜ) nr 1005/2009 artikli 8 lõikega 4 (teatavaks tehtud numbri C(2013) 6517 all)

11.1.2014   
            
            
               ET
            
            
               Euroopa Liidu Teataja
            
            
               L 8/27
            
         KOMISJONI RAKENDUSOTSUS,
   10. oktoober 2013,
   millega muudetakse otsust 2010/372/EL kontrollitavate ainete kasutamise kohta tootmise abiainetena kooskõlas Euroopa Parlamendi ja nõukogu määruse (EÜ) nr 1005/2009 artikli 8 lõikega 4
   (teatavaks tehtud numbri C(2013) 6517 all)
   (Ainult hollandi-, itaalia-, poola-, portugali-, prantsus- ja saksakeelne tekst on autentsed)
   (2014/8/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. septembri 2009. aasta määrust (EÜ) nr 1005/2009 osoonikihti kahandavate ainete kohta, (1) eriti selle artikli 8 lõiget 4,
   ning arvestades järgmist:
   
               (1)
            
            
               Lähtudes kohustustest, mille Euroopa Liit on võtnud osoonikihti kahandavaid aineid käsitleva Montreali protokolli (edaspidi „Montreali protokoll”) osaliste otsuse X/14 ja sellele järgnenud otsuste alusel, ei tohi tootmise abiainetena kasutatavate kontrollitavate ainete maksimaalne kogus määruse (EÜ) nr 1005/2009 artikli 8 lõike 4 kohaselt ületada 1 083 tonni aastas ning tootmise abiainete kasutamisest tulenev heide ei tohi ületada 17 tonni aastas.
            
         
               (2)
            
            
               Komisjoni otsusega 2010/372/EL (2) esitati loetelu ettevõtjatest, kellel on lubatud kasutada kontrollitavaid aineid tootmise abiainetena, ning määrati iga asjaomase ettevõtja jaoks kindlaks maksimaalsed kogused, mida võib kasutada lisatava kogusena, ja heite ülemmäär.
            
         
               (3)
            
            
               Alates 2010. aastast on kaks ettevõtjat (Anwil SA ja CUF Químicos Industriais SA) lakanud kasutamast kontrollitavaid aineid tootmise abiainetena. Kolmas ettevõtja (Arkema France SA) teavitas Prantsusmaa pädevaid asutusi, et tema 2007., 2008., 2009., 2010. ja 2011. aastal komisjonile esitatud heitkoguste andmetes esines olulisi ja ilmseid vigu, mille tulemusena tema aastased heitkogused olid suuresti alahinnatud. Komisjon arvutas nende andmete põhjal ettevõtja heite ülemmäära, mis on sätestatud otsuse 2010/372/EL lisas, kus on loetletud ettevõtjad ja maksimaalsed heitkogused aastas iga ettevõtja kohta. Prantsusmaa pädevad asutused uurisid seda väidet ja leidsid, et esitatud andmetes esines tõesti eespool nimetatud ilmseid vigu. Kõnealused vead esitatud andmetes ei tundu olevat tahtlikud ja nende tulemusel seati ettevõtjale heite ülemmäär, mis oli oluliselt madalam kui see, mis oleks seatud õigesti esitatud aastaste heitkoguste andmete korral. Otsuse 2010/372/EL lisas sätestatud ettevõtja heite ülemmäär ei kajasta seepärast õigesti tema varasemaid aastaseid heitkoguseid ja see tuleks parandada.
            
         
               (4)
            
            
               Otsuse 2010/372/EL lisa tuleks seepärast muuta.
            
         
               (5)
            
            
               Samuti tuleks selgitada, et lisatavate koguste kvoodi ülekandmine eri ainete ja protsesside vahel võib toimuda ka ühe ja sama ettevõtja puhul.
            
         
               (6)
            
            
               Seepärast tuleks otsust 2010/372/EL vastavalt muuta.
            
         
               (7)
            
            
               Otsuse 2010/372/EL ajaline kehtivus ei ole piiratud ja tulevast tehnilist arengut arvestades võib olla asjakohane otsus ning eriti selle lisa läbi vaadata.
            
         
               (8)
            
            
               Käesoleva otsusega ette nähtud meetmed on kooskõlas määruse (EÜ) nr 1005/2009 artikli 25 lõike 1 kohaselt asutatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/372/EL muudetakse järgmiselt:
   
               1)
            
            
               artikli 3 esimene lause asendatakse järgmisega:
               „Ettevõtja võib käesoleva otsuse lisas nimetatud olemasolevale käitisele antud lisatavate koguste kvoodi täielikult või osaliselt üle kanda mõnele teisele käesoleva otsuse lisas nimetatud ettevõtjale või sama ettevõtja mõnele muule käesolevas lisas loetletud ainele või protsessile, olenemata ainest või protsessist, mille kohta kogus eraldati.”
            
         
               2)
            
            
               otsuse 2010/372/EL lisa asendatakse käesoleva otsuse lisaga.
            
         Artikkel 2
   Käesolev otsus on adresseeritud järgmistele ettevõtjatele.
   
               
                           Anwil SA
                        
                     
                           ul. Toruńska 222
                        
                     
                           87-805 Wloclawek
                        
                     
                           POOLA
                        
                     
            
               
                           Arkema France S.A.
                        
                     
                           420 rue d’Estienne D’Orves
                        
                     
                           92705 Colombes Cedex
                        
                     
                           PRANTSUSMAA
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669
                        
                     
                           41538 Dormhagen
                        
                     
                           SAKSAMAA
                        
                     
            
               
                           CUF Químicos Industriais SA
                        
                     
                           Quinta da Indústria Beduído
                        
                     
                           3860-680 Estarreja
                        
                     
                           PORTUGAL
                        
                     
         
               
                           Potasse et Produits Chimiques SA
                        
                     
                           95 rue du General de Gaulle
                        
                     
                           68802 Thann Cedex
                        
                     
                           PRANTSUSMAA
                        
                     
            
               
                           Vencorex France
                        
                     
                           Etablissement du Pont-de-Claix
                        
                     
                           Plate-forme chimique
                        
                     
                           Rue Lavoisier
                        
                     
                           BP16
                        
                     
                           38801 Le Pont-de-Claix Cedex
                        
                     
                           PRANTSUSMAA
                        
                     
         
               
                           Solvay Specialty Polymers Italy SpA
                        
                     
                           Viale Lombardia 20
                        
                     
                           20021 Bollate (MI)
                        
                     
                           ITAALIA
                        
                     
            
               
                           Teijin Aramid BV
                        
                     
                           Oosterhorn 6
                        
                     
                           9930 AD Delfzijl
                        
                     
                           MADALMAAD
                        
                     
         
      Brüssel, 10. oktoober 2013
      
         
            Komisjoni nimel
         
         
            komisjoni liige
         
         Connie HEDEGAARD
      
   
   
      (1)  ELT L 286, 31.10.2009, lk 1.
   
      (2)  ELT L 169, 3.7.2010, lk 17.
   
      LISA
      (Käesolevat lisa ei avaldata, kuna see sisaldab konfidentsiaalset äriteavet.)